पांच दिन बाद राजेश भी दिल्ली से माधोपुर हजारी स्थित पैतृक गांव पहुंचा। संजय व राजेश में पैतृक गांव लौटने के बाद मोबाइल पर बातचीत व मिलना-जुलना जारी रहा। 23 नवंबर की शाम में मोबाइल पर कॉल आने के बाद संजय घर से निकला। उसके बाद से पता नहीं चला। लापता होने के अगले दिन पश्चिमी दियारा में संजय की बाइक लावारिस हालत में बरामद हुई। नामजद एफआईआर दर्ज करने के बाद पुलिस ने राजेश राय, मनोज राय व जयलाल राय को गिरफ्तार कर जेल भेज दिया था। चार दिन पहले श्वान दस्ते के साथ पश्चिमी दियारा में पुलिस खाक छान कर लौट गई, कोई सुराग नहीं मिला। जबकि, माधोपुर हजारी गांव से दो किमी दूर गन्ने के खेत में हत्या कर संजय का शव फेंक दिया गया था। मुखिया वैद्यनाथ राय के खेत में मजदूर काम कर रहे थे।